สโมสรฟุตบอลอุดร บ้านจั่น ยูไนเต็ด

สโมสรฟุตบอลอุดร บ้านจั่น ยูไนเต็ด เป็นสโมสรฟุตบอลอาชีพในประเทศไทย ตั้งอยู่ที่ อำเภอเมือง จังหวัดอุดรธานี โดยเป็นสโมสรฟุตบอลของวิทยาลัยเทคโนโลยีบ้านจั่น จังหวัดอุดรธานี ซึ่งเป็นสถาบันการศึกษาเอกชนในเครือวิทยาลัยพิชญบัณฑิต สโมสรเริ่มต้นส่งทีมเข้าแข่งขันในรายการของสมาคมฟุตบอลแห่งประเทศไทยเป็นครั้งแรกในไทยแลนด์ อเมเจอร์ลีก ฤดูกาล 2561 – โซนภาคตะวันออกเฉียงเหนือ ปัจจุบันแข่งขันในระดับไทยลีก 3 โซนภาคตะวันออกเฉียงเหนือ

 ประวัติ 
ก่อตั้ง และการลงแข่งขันในระดับอเมเจอร์ลีก (2561–2565)
สโมสรก่อตั้งขึ้นเมื่อปี 2561 โดยเป็นทีมฟุตบอลของวิทยาลัยเทคโนโลยีบ้านจั่น จังหวัดอุดรธานี ซึ่งเป็นสถาบันการศึกษาเอกชนในเครือวิทยาลัยพิชญบัณฑิต มีนักฟุตบอลในทีมส่วนใหญ่เป็นนักเรียนอาชีวศึกษาภายในวิทยาลัย ต่อมาได้ส่งทีมเข้าร่วมการแข่งขันฟุตบอลลีกสมัครเล่นของสมาคมฟุตบอลแห่งประเทศไทย ในพระบรมราชูปถัมภ์เป็นครั้งแรกในรายการไทยแลนด์ อเมเจอร์ลีก ฤดูกาล 2561 – โซนภาคตะวันออกเฉียงเหนือ ภายใต้ชื่อ สโมสรฟุตบอลอุดร บ้านจั่น ยูไนเต็ด โดยได้รับการสนับสนุนผู้ฝึกสอนรวมถึงนักฟุตบอลระดับเยาวชนจากอะคาเดมีของสโมสรฟุตบอลหนองบัว พิชญ ตลอดจนนักกีฬาฟุตบอลของวิทยาลัยพิชญบัณฑิตให้เข้ามาเป็นผู้เล่นหลัก ซึ่งในการแข่งขันฤดูกาลแรกนี้ สโมสรผ่านการแข่งขันในรอบคัดเลือก ก่อนจะตกรอบมินิลีกของภาคตะวันออกเฉียงเหนือตอนบน 

ในฤดูกาลถัดมา สโมสรเข้าร่วมการแข่งขันลีกระดับสมัครเล่นเป็นปีที่ 2 ในไทยแลนด์ อเมเจอร์ลีก ฤดูกาล 2562 – โซนภาคตะวันออกเฉียงเหนือ แต่ไม่ประสบความสำเร็จเมื่อไม่สามารถผ่านรอบคัดเลือกไปแข่งในรอบมินิลีกได้ จากนั้นในปี พ.ศ. 2563 ได้เกิดสถานการณ์การระบาดทั่วของโควิด-19 ในประเทศไทย ซึ่งทำให้มีผู้ติดเชื้อ และมีผู้เสียชีวิตจำนวนมาก รัฐบาลจึงได้ประกาศพระราชกำหนดการบริหารราชการในสถานการณ์ฉุกเฉิน เพื่อควบคุมโรคระบาดทั่วราชอาณาจักร ทางสมาคมฟุตบอลแห่งประเทศไทยจึงต้องระงับการแข่งขันฟุตบอลรายการไทยแลนด์ อเมเจอร์ลีกออกไปถึง 2 ฤดูกาล 

ในปี 2565 เมื่อสถานการณ์การระบาดของโควิด-19 เริ่มคลี่คลายลง สมาคมฟุตบอลจึงได้จัดให้มีการแข่งขันฟุตบอลระดับไทยแลนด์ อเมเจอร์ลีก ขึ้นมาอีกครั้ง และสโมสรได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ โดยตกรอบแพ้คัดออก ของโซนตอนบน

 ไทยแลนด์ เซมิโปรลีก (2566–2568) 
ในปี 2566 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 – โซนภาคตะวันออกเฉียงเหนือ โดยผลงานจบอันดับที่ 5 โซนภาคตะวันออกเฉียงเหนือ ปี 2567 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคตะวันออกเฉียงเหนือ โดยผลงานจบอันดับที่ 4 โซนภาคตะวันออกเฉียงเหนือ 

ต่อมาในปี 2568 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคตะวันออกเฉียงเหนือ โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคตะวันออกเฉียงเหนือ

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2561 ไทยแลนด์ อเมเจอร์ลีกโซนภาคตะวันออกเฉียงเหนือ 5 2 1 2 17 9 +8 ตกรอบมินิลีก  ไม่ได้เข้าร่วม ไม่สามารถเข้าร่วม –  ณัฐภัทร สมศรี 4 2562 ไทยแลนด์ อเมเจอร์ลีกโซนภาคตะวันออกเฉียงเหนือ 2 1 0 1 7 2 +5 ตกรอบคัดเลือก ไม่ได้เข้าร่วม ไม่สามารถเข้าร่วม –   2563 ไทยแลนด์ อเมเจอร์ลีก ยกเลิกการแข่งขันเนื่องจากการระบาดของโควิด-19 ไม่ได้เข้าร่วม ไม่สามารถเข้าร่วม –  2564 ไทยแลนด์ อเมเจอร์ลีก ยกเลิกการแข่งขันเนื่องจากการระบาดของโควิด-19 ไม่ได้เข้าร่วม ไม่สามารถเข้าร่วม –  2565 ไทยแลนด์ อเมเจอร์ลีกโซนภาคตะวันออกเฉียงเหนือ 3 2 1 0 10 2 7 รอบแพ้คัดออก (ตอนบน) ไม่ได้เข้าร่วม ไม่สามารถเข้าร่วม –  ธนกฤต จำปาลี ปิติพงศ์ วงศ์บุตร 2 2566 ไทยแลนด์ เซมิโปรลีกโซนภาคตะวันออกเฉียงเหนือ 9 2 6 1 9 10 12 อันดับที่ 5 ไม่ได้เข้าร่วม ไม่สามารถเข้าร่วม –  พงศ์พัทธ์ พลพุฒ 4 2567 ไทยแลนด์ เซมิโปรลีกโซนภาคตะวันออกเฉียงเหนือ 8 4 1 3 10 7 13 อันดับที่ 4 ไม่ได้เข้าร่วม ไม่สามารถเข้าร่วม ไม่สามารถเข้าร่วม  ปิติพงศ์ วงศ์บุตร 4 2568 ไทยแลนด์ เซมิโปรลีกโซนภาคตะวันออกเฉียงเหนือ 11 11	 0 0 37 3 33 อันดับที่ 1 ไม่ได้เข้าร่วม ไม่สามารถเข้าร่วม ไม่สามารถเข้าร่วม  ภานุพงศ์ พวกพระลับ 11 ไทยแลนด์ เซมิโปรลีกรอบชิงแชมป์ประเทศไทยโซนบน 2 0 0 2 1 3 0 อันดับที่ 3 2568–69 ไทยลีก 3โซนภาคตะวันออกเฉียงเหนือรอบคัดเลือกรอบเพลย์ออฟ

ชนะเลิศรองชนะเลิศอันดับที่ 3เลื่อนชั้นตกชั้น

 ผู้เล่น 
 ผู้เล่นชุดปัจจุบัน 
ข้อมูลนักฟุตบอลของสโมสรฟุตบอลอุดร บ้านจั่น ยูไนเต็ด สืบค้นเมื่อ 5 พฤษภาคม 2568

 ผู้ฝึกสอน 
ตั้งแต่ พ.ศ. 2564 – ปัจจุบัน
ชื่อ-สกุลสัญชาติช่วงเวลาเกียรติประวัติอัฒฐพงษ์ ศิริภักดิ์เมษายน – พฤษภาคม 2565กิษฐชัย วงศ์สิมกุมภาพันธ์ – เมษายน 2566สุภชาติ มานะกิจกุมภาพันธ์ – เมษายน 2567อัฒฐพงษ์ ศิริภักดิ์มีนาคม 2568 – ชนะเลิศ ไทยแลนด์ เซมิโปรลีก ฤดูกาล 2568 – โซนภาคตะวันออกเฉียงเหนือ(เลื่อนชั้นสู่ไทยลีก 3)

สถิติ
สถิติผู้เล่น
 ผู้เล่นคนแรกที่ทำประตูได้ในการแข่งขันอย่างเป็นทางการ
 สุรศักดิ์ สีนวน V. ร้อยเอ็ด คลับฟุตบอล (8 กันยายน 2561,ไทยแลนด์ อเมเจอร์ลีก ฤดูกาล 2561 – โซนภาคตะวันออกเฉียงเหนือ)
 ผู้เล่นอายุมากที่สุดที่สามารถทำประตูได้
 สุริยพงษ์ ศิลาปฏิพัทธ์ : 38 ปี 45 วัน V. พยัคฆ์ เอฟซี (พยัคฆภูมิพิสัย)  (29 กันยายน 2561, ไทยแลนด์ อเมเจอร์ลีก ฤดูกาล 2561 – โซนภาคตะวันออกเฉียงเหนือ)
 ผู้เล่นอายุน้อยที่สุดที่สามารถทำประตูได้
 ณัฐดนัย ชุดทะเล : 15 ปี 349 วัน V. นครดอนเสียด  (1 พฤษภาคม 2565, ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ)

 เกียรติประวัติ 
 ไทยแลนด์ เซมิโปรลีก
 ชนะเลิศ โซนภาคตะวันออกเฉียงเหนือ: 2568

 อ้างอิง 

 แหล่งข้อมูลอื่น 


หมวดหมู่:สโมสรฟุตบอลในจังหวัดอุดรธานี
อ
หมวดหมู่:ก่อตั้งในประเทศไทยในปี พ.ศ. 2564